Possibbiltà ta' studju ġdid fuq l-antikorpi kontra l-coronavirus fix-xitwa – Fearne
Riċerka fuq kemm nies żviluppaw antikorpi kontra l-Covid-19 kienet ta' użu limitat, qal il-Ministru għas-Saħħa Chris Fearne, iżda l-awtoritajiet tas-saħħa qed jikkunsidraw li jwettqu studju ġdid fix-xitwa. Id-Deputat Prim Ministru kien qed iwieġeb lill-eks Ministru għas-Saħħa u Membru Parlamentari tal-Oppożizzjoni Godfrey Farrugia. Farrugia kien qed iżid ma' mistoqsija parlamentari li għamel lil Fearne f'Lulju, li hu u jwiġibha, Fearne kien qal li qed jaħdmu fuq studju biex jaraw hawnx proporzjon tal-poplu li għandu immunità għall-Covid-19. Dr Fearne kkjarifika li l-immunità li kien qed jirreferi għaliha kienet li ċerti nies jiżviluppaw xi antikorpi li jiġġieldu l-Covid-19. Żied jgħid li minn dak iż-żmien 'l hawn, ir-riċerka wriet tliet fatturi: probabbiltà għolja li l-livell ta' dawn l-antikorpi jinżel wara ftit xhur, li mhux kulħadd jiżviluppa dawn l-antikorpi u li hemm immunità oħra fuq bażi ċellulari, mhux antikorpi, li diffiċli tiġi kkwantifikata fuq livell ta' popolazzjoni. F'Lulju li għadda Riċerkaturi jsibu li l-immunità kontra l-Covid-19 iddum biss ftit xhur L-istudju mwettaq Malta ħares lejn tliet setturi speċifiċi: il-ħaddiema tas-saħħa, dawk il-ħaddiema fid-djar tal-anzjani u d-donaturi tad-demm, u li dan intemm fi tmiem Lulju. Madankollu, fi tmiem Lulju bdiet it-tieni mewġa ta' każijiet tal-Covid-19. Il-Ministru qal li għalhekk qed jikkunsidraw li jagħmlu studju simili fix-xitwa, iżda d-deċiżjoni tiddependi fuq l-imxija tal-Covid-19 dak iż-żmien. Dan l-istudju jista' jikkunsidra biss il-livelli ta' antikorpi, jiġifieri jibqa' limitat, fiehem il-Ministru. Fondi mill-UE Approvata skema ta' €5.3 miljun biex Malta tirriċerka fuq il-coronavirus